title: 2008/646/KE: Deċiżjoni tal-Kummissjoni tal- 31 ta’ Lulju 2008 li taħtar membri u sostituti tal-Kumitat Pedjatriku biex jirrappreżentaw professjonisti tas-saħħa u assoċjazzjonijiet tal-pazjenti Test b’relevanza għaż-ŻEE

text:
               7.8.2008

               MT

               Il-Ġurnal Uffiċjali ta’ l-Unjoni Ewropea

               L 212/5

         DEĊIŻJONI TAL-KUMMISSJONI
   tal-31 ta’ Lulju 2008
   li taħtar membri u sostituti tal-Kumitat Pedjatriku biex jirrappreżentaw professjonisti tas-saħħa u assoċjazzjonijiet tal-pazjenti
   (Test b’relevanza għaż-ŻEE)
   (2008/646/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1901/2006 tal-Parlament Ewropew u tal-Kunsill tat-12 ta’ Diċembru 2006 dwar il-prodotti mediċinali għall-użu pedjatriku u li jemenda ir-Regolament (KEE) Nru 1768/92, id-Direttiva 2001/20/KE, id-Direttiva 2001/83/KE u ir-Regolament (KE) Nru 726/2004 (1), u b'mod partikolari l-Artikolu 4(1) tiegħu,
   Billi:

               (1)

               L-Artikolu 4(1) tar-Regolament (KE) Nru 1901/2006 jirrikjedi li l-Kummissjoni taħtar rappreżentanti ta' professjonisti tas-saħħa u assoċjazzjonijiet tal-pazjenti għall-Kumitat Pedjatriku ta' l-Aġenzija Ewropea tal-Mediċini (EMEA).

               (2)

               Skond l-Artikolu 4(1) tar-Regolament (KE) Nru 1901/2006, saret sejħa pubblika għal turija ta' interess mill-Kummissjoni. Il-Parlament Ewropew ġie kkonsultat dwar ir-riżultat tal-valutazzjoni ta' l-applikazzjonijiet li waslu fil-qafas ta' din is-sejħa għal turija ta' interess.

               (3)

               Il-membri u s-sostituti tal-Kumitat għandhom jinħatru għal perjodu ta' tliet snin li jibda mis-1 ta’ Awwissu 2008,

         IDDEĊIDIET KIF ĠEJ:
   Artikolu Uniku
   1.   Dawn li ġejjin huma permezz ta' dan ta' hawnhekk maħtura membri u sostituti tal-Kumitat Pedjatriku, biex jirrappreżentaw il-professjonisti tas-saħħa għal terminu ta' tliet snin minn 1 ta’ Awwissu 2008:

               —

               Membru: Jean Pierre ABOULKNER;

               —

               Sostitut: Alexandra COMPAGNUCCI;

               —

               Membru: David SPENSER;

               —

               Sostitut: Alan SMYTH;

               —

               Membru: Adriana CECI;

               —

               Sostitut: Paolo PAOLUCCI.

         2.   Dawn li ġejjin huma permezz ta' dan ta' hawnhekk maħtura membri u sostituti tal-Kumitat li jirrappreżenta l-organizzazzjonijiet tal-pazjenti għal terminu ta' tliet snin minn 1 ta’ Awwissu 2008:

               —

               Membru: Tsvetana SCHYNS-LIHARSKA;

               —

               Sostitut: Karen AIACH;

               —

               Membru: Michal ODERMARSKY;

               —

               Sostitut: Milena STEVANOVIC;

               —

               Membru: Annagrazia ALTAVILLA;

               —

               Sostitut: Dominique GIOCANTI.

      Magħmul fi Brussell, 31 ta’ Lulju 2008.

            Għall-Kummissjoni

         Günter VERHEUGEN

            Viċi President

      (1)  ĠU L 378, 27.12.2006, p. 1. Ir-Regolament kif emendat bir-Regolament (KE) Nru 1902/2006 (ĠU L 378, 27.12.2006, p. 20).


Avviż Legali Importanti

|

52006DP0481

Deċiżjoni tal-Parlament Ewropew dwar it-talba għall-ħarsien ta' l-immunità u l-privileġġi ta' Gérard Onesta (2006/2121(IMM))

Official Journal 314 E , 21/12/2006 P. 0084 - 0085

		P6_TA(2006)0481Talba għad-difiża ta' l-immunità ta' Gérard OnestaDeċiżjoni tal-Parlament Ewropew dwar it-talba għall-ħarsien ta' l-immunità u l-privileġġi ta' Gérard Onesta (2006/2121(IMM))Il-Parlament Ewropew,- wara li kkunsidra t-talba ta' Monica Frassoni għall-ħarsien ta' l-immunità ta' Gérard Onesta f'konnessjoni mal-proċeduri kriminali miġjuba kontra dan ta' l-aħħar quddiem it-Tielet Kamra tal-Qorti ta' l-Appelli Kriminali ta' Toulouse, Franza, imressqa fis- 17 ta' Mejju 2006, imħabbra fis-seduta plenarja fil- 31 ta' Mejju 2006,- wara li sema' lil Gérard Onesta skond l-Artikolu 7(3) tar-Regoli ta' Proċedura tiegħu,- wara li kkunsidra l-Artikoli 9 u 10 tal-Protokoll tat- 8 ta' April 1965 dwar il-Privileġġi u l-Immunitajiet tal-Komunitajiet Ewropej u l-Artikolu 6(2) ta' l-Att ta' l- 20 ta' Settembru 1976 dwar l-elezzjoni talmembri tal-Parlament Ewropew b'vot universali dirett,- wara li kkunsidra s-sentenzi tal-Qorti tal-Ġustizzja tal-Komunitajiet Ewropej tat- 12 ta' Mejju 1964 u ta' l- 10 ta' Lulju 1986 [1],- wara li kkunsidra l-Artikolu 26 tal-Kostituzzjoni tar-Repubblika Franċiża,- wara li kkunsidra l-Artikoli 6(3) u 7 tar-Regoli ta' Proċedura tiegħu,- wara li kkunsidra r-rapport tal-kumitat għall-Affarijiet Legali (A6-0386/2006),A. billi Gérard Onesta huwa Membru tal-Parlament Ewropew li kien elett fis-sitt elezzjoni diretta ta' l- 10 sat- 13 ta' Ġunju 2004 u billi l-kredenzjali tiegħu kienu vverifikati mill-Parlament fl- 14 ta' Diċembru 2004 [2],B. billi waqt is-seduti tal-Parlament Ewropew, il-Membri tiegħu jgawdu fit-territorju ta' l-Istat tagħhom limmunitajiet mogħtija lill-membri tal-parlament tagħhom u billi l-immunità ma tistax tkun invokata meta Membru jinqabad fl-att li jwettaq reat; billi dan ma jostakolax lill-Parlament Ewropew milli jeżerċita d-dritt tiegħu li jneħħi l-immunità ta' wieħed mill-Membri tiegħu [3],C. billi d-dispożizzjoni applikabbli għall-każ imsemmi hija l-Artikolu 26, it-tieni subparagrafu, tal-Kostituzzjoni Franċiża, li f'konformità magħha l-ebda Membru Parlamentari m'għandu jkun arrestat għal delitt serju jew reat serju ieħor, l-anqas m'għandu jkun suġġett għal xi miżura ta' kustodja jew ta' semikustodja, mingħajr l-awtorizzazzjoni tal-Bureau ta' l-assemblea li tagħha huwa membru; billi awtorizzazzjoni bħal din m'għandhiex tkun meħtieġa fil-każ ta' delitt serju jew reat serju ieħor mwettqa flagrante delicto jew fil-każ ta' sentenza finali,D. billi l-Qorti ta'l-Appelli Kriminali ta' Toulouse ikkundannat lil Gérard Onesta għal tliet xhur ħabs, u b'hekk applikat sanzjoni aktar stretta minn dik merfugħa għall-akkużati l-oħra, u billi l-istess Qorti msemmija ġġustifikat din id-deċiżjoni differenti billi stqarret illi, fil-kapaċità tiegħu bħala Membru ta' Parlament Gérard Onesta kellu għad-dispożizzjoni tiegħu, aktar minn kull ċittadin ieħor, il-mezzi sabiex isemma' leħnu f'fora politiċi, b'mod partikulari bl-appoġġ ta' membri oħra eletti tal-partit tiegħu, talgrupp tiegħu fl-Assemblea u, jekk meħtieġ, tal-media, peress li hu, skond il-Qorti Franċiża, espert fl-arti tal-komunikazzjoni,E. billi l-fatt li Gérard Onesta ġie kkastigat b'aktar severità għall-unika raġuni li għandu status ta' Membru ta' Parlament jikkostitwixxi diskriminazzjoni ċara kontra politiċi eletti, kemm-il darba jidher li, peress li huma għandhom mezzi oħra u aktar effettivi ta' espressjoni, mhumiex permessi li jkunu involuti f'dimostrazzjonijiet pubbliċi bl-istess mod bħaċ-ċittadini l-oħra u billi dan il-fatt, għalhekk, iġib miegħu lkonklużjoni inaċċettabbli li Membri ta' Parlament jistgħu biss jaġixxu f'assemblei politiċi u li, barra minn dawn il-fora, igawdu inqas jeddijiet u mezzi ta' espressjoni minn kull ċittadin ieħor,F. billi l-użu diskriminatorju mill-awtoritajiet Franċiżi tal-frażi "fraglante delicto" kontra Membri tal-Parlament biss — magħżula minn fost aktar minn 400 persuna involuta — tikkonstitwixxi abbuż ta' proċedura, bl-iskop waħdieni li jiġi evitat il-Protokoll dwar il-Privileġġi u l-Immunitajiet,G. billi Gérard Onesta jsostni li l-intenzjoni tiegħu kienet li jiġbed l-attenzjoni għall-fatt li l-Qorti Ewropea tal-Ġustizzja ddeċidiet kontra Franza talli naqqset milli ddaħħal fil-liġi tagħha id-Direttiva 2001/18/KE tal-Parlament Ewropew u Tal-Kunsill tat- 12 ta' Marzu 2001 dwar ir-rilaxx intenzjonat fl-ambjent ta' organiżmi modifikati ġenetikament [4],H. billi l-affari inkwistjoni hija delikata ħafna u l-konsegwenzi għall-prerogattivi tal-Parlament Ewropew huma inaċċettabbli, peress li l-attitudni diskriminatorja tal-qorti Franċiża u l-preġudizzju politiku sussegwenti għad-drittijiet ċivili ta' Gérard Onesta għandhom ikunu kkundannati bil-qawwa,I. billi, wara li pprova r-rimedji domestiċi kollha, Gérard Onesta, fi kwalunkwe każ hu intitolat li jressaq il-każ tiegħu quddiem il-Qorti Ewropea għad-Drittijiet tal-Bniedem fi Strasburgu, u li l-Parlament Ewropew diġà qed jikkunsidra miżuri ta' appoġġ,J. billi kull każ ta' persekuzzjoni politika ta' wieħed mill-Membri tiegħu hu attakk fuq l-integrità tal-Parlament Ewropew bħala istituzzjoni politika eletta b'mod demokratiku mill-popli ta' l-Ewropa, u jfisser disprezz għall-Parlament, u billi, bħala istituzzjoni demokratika, il-Parlament Ewropew hu marbut li jiddefendi l-prerogattivi tiegħu billi juża l-mezzi kollha disponibbli għalih,1. 1 Jesprimi dispjaċir li, fil-fatt, il-Protokoll dwar il-Privileġġi u l-Immunitajiet tal-Komunitajiet Ewropej tat- 8 ta' April 1965 ma jallokax il-mezzi lill-Parlament Ewropew biex jieħu azzjoni li torbot biex jipproteġi lil Gérard Onesta u għalhekk jiddeċiedi li ma jiddefendix l-immunità tiegħu.[1] Il-kawża 101/63 Wagner v Fohrmann u Krier [1964] ECR 195, u l-kawża 149/85 Wybot v Faure u others [1986] ECR 2391.[2] Deċiżjoni tal-Parlament Ewropew dwar il-verifika tal-kredenzjali (ĠU C 226 E, 15.9.2005, p. 51).[3] Artikolu 10 tal-Protokoll dwar il-Privileġġi u l-Immunitajiet tal-Komunitajiet Ewropej tat- 8 ta' April 1965.[4] ĠU L 106, 17.4.2001, p. 1.--------------------------------------------------


title: 2013/789/UE: Deċiżjoni tal-Parlament Ewropew u tal-Kunsill tal- 11 ta' Diċembru 2013 dwar il-mobilizzazzjoni tal-Fond Ewropew ta' Aġġustament għall-Globalizzazzjoni, f'konformità mal-punt 28 tal-Ftehim Interistituzzjonali tas- 17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni FEG/2013/003 DE/First Solar mill-Ġermanja)

text:
               21.12.2013

               MT

               Il-Ġurnal Uffiċjali tal-Unjoni Ewropea

               L 349/97

         DEĊIŻJONI TAL-PARLAMENT EWROPEW U TAL-KUNSILL
   tal-11 ta' Diċembru 2013
   dwar il-mobilizzazzjoni tal-Fond Ewropew ta' Aġġustament għall-Globalizzazzjoni, f'konformità mal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni FEG/2013/003 DE/First Solar mill-Ġermanja)
   (2013/789/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1), u b'mod partikulari l-punt 28 tiegħu,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni (2), u b'mod partikolari l-Artikolu 12(3) tiegħu,
   Wara li kkunsidraw il-proposta tal-Kummissjoni Ewropea,
   Billi:

               (1)

               Il-Fond Ewropew ta' Aġġustament għall-Globalizzazzjoni (FEG) ġie stabbilit biex jipprovdi appoġġ addizzjonali għall-ħaddiema li jkunu ngħataw is-sensja b'riżultat ta' bidliet strutturali kbar fl-andament kummerċjali dinji u biex jgħinhom jerġgħu jintegraw irwieħhom fis-suq tax-xogħol.

               (2)

               Il-Ftehim Interistituzzjonali tas-17 ta Mejju 2006 jippermetti l-mobilizzazzjoni tal-FEG sal-limitu massimu annwali ta' EUR 500 miljun.

               (3)

               Il-Ġermanja ressqet applikazzjoni għall-mobilizzazzjoni tal-FEG, fir-rigward tas-sensji li ngħataw fil-kumpanija First Solar Manufacturing GmbH, fit-12 ta' April 2013 u ssupplimentatha b'informazzjoni addizzjonali sal-14 ta' Awwissu 2013. Dik l-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk, qed tipproponi li jiġi mobilizzat ammont ta' EUR 2 305 357.

               (4)

               Il-FEG għandu, għalhekk, jiġi mobilizzat sabiex jipprovdi kontribuzzjoni finanzjarja għall-applikazzjoni mressqa mill-Ġermanja,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2013, il-Fond Ewropew ta' Aġġustament għall-Globalizzazzjoni għandu jiġi mobilizzat biex jipprovdi s-somma ta' EUR 2 305 357 f'approprjazzjonijiet ta' impenn u ta' pagament.
   Artikolu 2
   Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.

      Magħmul fi Strasburgu, il-11 ta’ Diċembru 2013.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         V. LEŠKEVIČIUS

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.


title: 2010/366/: Deċiżjoni tal-Kunsill tad- 29 ta’ Ġunju 2010 li taħtar membru Rumen tal-Kumitat tar-Reġjuni

text:
               1.7.2010

               MT

               Il-Ġurnal Uffiċjali tal-Unjoni Ewropea

               L 166/21

         DEĊIŻJONI TAL-KUNSILL
   tad-29 ta’ Ġunju 2010
   li taħtar membru Rumen tal-Kumitat tar-Reġjuni
   (2010/366/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-Gvern Rumen,
   Billi:

               (1)

               Fit-22 ta' Diċembru 2009 u fit-18 ta' Jannar 2010, il-Kunsill adotta d-Deċiżjonijiet 2009/1014/EU u 2010/29/EU li jaħtru l-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2010 sal-25 ta' Jannar 2015 (1).

               (2)

               Post ta' membru fil-Kumitat tar-Reġjuni sar battal wara t-tmiem tal-mandat tas-Sur Cristian ANGHEL.

         ADOTTA DIN ID-DEĊIŻJONI:
   Artikolu 1
   Il-persuna li ġejja hija b'dan maħtura fil-Kumitat tar-Reġjuni bħala membru għall-bqija tal-mandat attwali, li jiskadi fil-25 ta' Jannar 2015:

               —

               Dl Romeo STAVARACHE

                  Primarul municipiului Bacău, județul Bacău

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fil-Lussemburgu, id-29 ta’ Ġunju 2010.

            Għall-Kunsill

            Il-President

         E. ESPINOSA

      (1)  ĠU L 348, 29.12.2009, p. 22 u ĠU L 12, 19.1.2010, p. 11.


Avviż Legali Importanti

|

32006D0863

Deċiżjoni tal-Kunsill tat- 13 ta’ Novembru 2006 li temenda d-Deċiżjoni 2004/793/KE dwar il-konklużjoni tal-proċedura ta' konsultazzjoni mar-Repubblika tat-Togo skond l-Artikolu 96 tal-Ftehim ta' Cotonou

Official Journal L 335 , 01/12/2006 P. 0042 - 0044 Official Journal L 200 , 01/08/2007 P. 0246 - 0248

		20061113Deċiżjoni tal-Kunsilltat- 13 ta’ Novembru 2006li temenda d-Deċiżjoni 2004/793/KE dwar il-konklużjoni tal-proċedura ta' konsultazzjoni mar-Repubblika tat-Togo skond l-Artikolu 96 tal-Ftehim ta' Cotonou(2006/863/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra l-Ftehim ta' Sħubija bejn il-membri tal-Grupp ta' l-Istati ta' l-Afrika, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f'Cotonou fit- 23 ta' Ġunju 2000 [1], u rivedut fil-Lussemburgu fil- 25 ta' Ġunju 2005 [2], u partikolarment l-Artikolu 96 tiegħu,Wara li kkunsidra l-Ftehim Intern bejn ir-Rappreżentanti tal-Gvernijiet ta' l-Istati Membri li ltaqgħu fil-Kunsill, dwar miżuri li jridu jittieħdu u proċeduri li jridu jiġu segwiti għall-implimentazzjoni tal-Ftehim ta' Sħubija ACP-KE [3], u partikolarment l-Artikolu 3 tiegħu,Wara li kkunsidra l-proposta mill-Kummissjoni,Billi:(1) Id-Deċiżjoni tal-Kunsill 2004/793/KE tal- 15 ta' Novembru 2004 dwar il-konklużjoni tal-proċedura ta' konsultazzjonijiet mar-Repubblika tat-Togo skond l-Artikolu 96 tal-Ftehim ta' Cotonou [4], tipprevedi perjodu ta' validità ta' 24 xahar mid-data ta' l-adozzjoni tiegħu għall-monitoraġġ tal-miżuri xierqa.(2) Il-kriżi politika ta' l-2005 li kien hemm wara l-mewt tal-president Eyadema kienet avveniment mhux mistenni li tefa lura l-kalendarju inizjali għall-implimentazzjoni ta' l-impenji meħuda mill-gvern Togoliż, u li impedixxa l-kisba ta' l-għanijiet iffissati fl-iskadenza inizjali, partikolarment l-organizzazzjoni ta' elezzjonijiet leġislattivi antiċipati.(3) Fit-tmiem ta' dan il-perjodu ta' monitoraġġ twettqu ħafna impenji u l-bqija ta' l-impenji prinċipali wasslu għal inizjattivi konkreti. Madankollu, diversi miżuri importanti fir-rigward ta' l-elementi essenzjali tal-Ftehim ta' Cotonou għadhom iridu jiġu implimentati,IDDEĊIEDA KIF ĠEJ:Artikolu 1Il-validità tad-Deċiżjoni 2004/793/KE li tikkonkludi l-proċedura ta' konsultazzjoni mar-Repubblika tat-Togo taħt l-Artikolu 96 tal-Ftehim ta' Cotonou ġiet estiża bi 12-il xahar, sal- 15 ta' Novembru 2007. Din għandha tiġi regolarment riveduta kull sitt xhur.Artikolu 2Il-miżuri adottati fid-Deċiżjoni 2004/793/KE bħala l-miżuri xierqa previsti fl-Artikolu 96(2)(ċ) tal-Ftehim ta' Cotonou għandhom jiġi modifikati kif speċifikat fl-abbozz ta' l-ittra li tinsab fl-Anness ma' din id-Deċiżjoni.Artikolu 3Din id-Deċiżjoni għandha tidħol fis-seħħ fil-jum ta' l-adozzjoni tagħha. Għandha tiġi pubblikata fil-Ġurnal Uffiċjali ta' l-Unjoni Ewropea.Magħmul fi Brussel, 13 ta’ Novembru 2006.Għall-KunsillIl-PresidentE. Tuomioja[1] ĠU L 317, 15.12.2000, p. 3.[2] ĠU L 287, 28.10.2005, p. 4.[3] ĠU L 317, 15.12.2000, p. 376.[4] ĠU L 349, 25.11.2004, p. 17.--------------------------------------------------20061113ANNESSGħall-attenzjoni tal-Prim Ministru, Kap tal-Gvern tar-Repubblika tat-TogoOnorevoli Prim Ministru,L-Unjoni Ewropea tagħti importanza kbira lid-dispożizzjonijiet ta' l-Artikolu 9 tal-Ftehim ta' Cotonou. Ir-rispett tad-drittijiet tal-bniedem, tal-prinċipji demokratiċi u ta' l-istat tad-dritt, li fuqhom hija bbażata s-Sħubija ta' l-AKP-UE, jikkostitwixxu elementi essenzjali tal-Ftehim imsemmi u, konsegwentement, il-bażi tar-relazzjonijiet tagħna.L-Unjoni Ewropea, fl-2004 ikkunsidrat li s-sitwazzjoni politika fit-Togo kienet tikkostitwixxi vjolazzjoni ta' dawn l-elementi essenzjali u f'April 2004 fetħet konsultazzjonijiet taħt l-Artikolu 96 tal-Ftehim, li matulhom il-Gvern assuma 22 impenn. Dawn il-konsultazzjonijiet wasslu għall-konklużjonijiet li ġew komunikati lill-kap tal-Gvern f'korrispondenza preċedenti fil- 15 ta' Novembru 2004.Il-miżuri xierqa jipprevedu perjodu ta' monitoraġġ ta' 24 xahar li jispiċċa fl- 14 ta' Novembru 2006. Matul dan il-perjodu seta' jseħħ djalogu politiku msaħħaħ, karatterizzat fost l-oħrajn b'missjonijiet ta' monitoraġġ konġunti tal-Kunsill u l-Kummissjoni f'Lulju 2005, f'Marzu 2006 u f'Ottubru 2006.Il-monitoraġġ ta' l-impenji meħuda wera li s-sitwazzjoni tjiebet b'mod konsiderevoli fl-aħħar ta' l-2004, sa meta iddegradat is-sitwazzjoni bl-avvenimenti ta' l-2005 li segwew il-mewt tal-President Eyadema. Minn Ġunju 2005 ġiet introdotta politika ta' ftuħ u r-riżultat attwali juri titjib konsiderevoli u sostenibbli tas-sitwazzjoni, rifless fil-ftehim politiku globali reċenti, li għalih nifirħu lill-awtoritajiet u lill-partijiet interessati Togoliżi kollha.Fost l-iniżjattivi prinċipali li ttieħdu għall-implimentazzjoni tat-22 impenn, hemm partikolarment:- iż-żamma ta' djalogu politiku ġenwin inter-Togoliż li ppermetta lill-partijiet kollha li jindirizzaw flimkien il-punti kollha ta' tilwim fil-qafas ta' aġenda miftuħa. Dan id-djalogu wassal għall-iffirmar ta' ftehim politiku mill-parteċipanti kollha fl-20 ta' Awissu li għadda. It-test iffirmat għandu l-għan li joħloq il-bażi ta' rikonċiljazzjoni nazzjonali sostenibbli u jmur lil hinn mill-impenji meħuda fir-rigward ta' l-Unjoni Ewropea. Minbarra l-kwistjonijiet relatati mal-qafas elettorali u ma' l-impunità, jindirizza wkoll dawk relatati mat-tkomplija tar-riformi kostituzzjonali u ma' l-armata;- il-ħolqien ta' gvern ta' unjoni nazzjonali li jinkludi membri mill-oppożizzjoni, fil-qafas ta' l-implimentazzjoni tal-ftehim ta' l-20 ta' Awwissu;- l-impenn sabiex jitħejjew l-elezzjonijiet leġislattivi li l-organizzazzjoni tagħhom ġiet imħabbra f'Ġunju 2007 mill-Kummissjoni Elettorali Nazzjonali Indipendenti (CENI);- l-implimentazzjoni ta' kodiċi ġdid ta' l-Istampa, sforz li sar fil-livell tal-mezzi tax-xandir uffiċjali għal kopertura iktar bilanċjata u l-ewwel rikompożizzjoni ta' l-Awtorità Għolja ta' l-Awdjoviżiv u l-Komunikazzjoni;- l-adozzjoni ta' programm ta' riforma tal-ġustizzja, il-ħelsien tal-priġunieri politiċi arrestati matul l-avvenimenti ta' l-2005 u t-titjib tal-kundizzjonijiet ta' detenzjoni;- l-iffirmar fl- 10 ta' Lulju 2006 ta' protokoll ta' ftehim mal-Kummissarju l-Għoli tan-Nazzjonijiet Uniti għad-Drittijiet tal-Bniedem dwar il-ftuħ ta' uffiċċju f'Lomé sabiex jassisti lill-Gvern u sabiex isegwi l-kwistjoni tad-drittijiet tal-bniedem fit-Togo.Nilqgħu ukoll l-inizjattivi li jiżbqu l-qafas strett tat-22 impenn. Dawn huma miżuri relatati mar-riforma fl-armata, li permezz tagħha jiġu separati l-missjonijiet ta' difiża nazzjonali mill-missjonijiet ta' sigurtà interna, u mill-kwistjoni tar-refuġjati, li fir-riward tagħhom l-ewwel ħaġa li għandha ssir hija li terġa' tinbena l-fiduċja.M'hemmx dubbju li l-miżuri meħuda għandhom jgħinu sabiex terġa' tiġi stabbilita d-demokrazija u r-rispett għad-drittijiet tal-bniedem, u li huma passi fir-rispett ta' l-impenji meħuda.F'dan il-kuntest tar-ristabbiliment tal-fiduċja bejn l-Unjoni Ewropea u t-Togo, aħna nħeġġu li jsir djalogu approfondit dwar is-suġġetti li ġejjin:- it-tisħiħ tal-progress li sar, li għadu jiġi konfermat fl-elezzjonijiet li jmiss;- l-implimentazzjoni tal-qafas elettorali aċċettat mill-partijiet kollha u definit fil-Ftehim Politiku Globali, li għandu jwassal għal elezzjonijiet leġislattivi liberi u trasparenti;- id-definizzjoni ta' qafas ġuridiku li jorganizza l-finanzjament tal-partiti politiċi;- it-tkomplija tal-proċess ta' deċentralizzazzjoni;- ir-riżoluzzjoni tal-kwistjoni ta' miżuri kontra l-impunità, inkluż il-ħolqien ta' Kummissjoni ta' Inkjesta u ta' Kummissjoni għar-Rikonċiljazzjoni Nazzjonali, u l-garanziji ta' rispett tad-drittijiet tal-bniedem kif stipulat fl-impenn 2.1;- ir-reviżjoni ta' l-istatuti tal-Kummissjoni Nazzjonali għad-Drittijiet tal-Bniedem u r-rikompożizzjoni tagħha, kif ukoll it-twaqqif f'Lomé ta' Uffiċċju ta' Kummissjoni Għolja tan-Nazzjonijiet Uniti għad-Drittijiet tal-Bniedem.Waqt li l-Unjoni Ewropea hija konxja ta' l-iżviluppi pożittivi bħalissa fit-Togo u tal-ħidma li għadha trid issir, iddeċidiet li testendi l-perjodu ta' monitoraġġ tad-Deċiżjoni tal- 15 ta' Novembru 2004 għal 36 xahar sabiex l-awtoritajiet Togoliżi jkollhom żmien biżżejjed sabiex iwettqu bis-sħiħ l-impenji li ħadu. Sejrin isiru reviżjonijiet regolari, li magħhom ikunu assoċjati l-Presidenza ta' l-Unjoni Ewropea u l-Kummissjoni Ewropea, għall-inqas kull sitt xhur.Sabiex jiġi sostnut il-proċess attwali ta' riformi, l-Unjoni Ewropea tħeġġeġ l-adattament tal-miżuri applikabbli.F'dan il-qafas, il-bilanċi mhux minfuqa tas-sitt u s-seba' EDF għandhom jintużaw skond l-għanijiet stabbiliti fil-miżuri xierqa sabiex jitwettqu l-elezzjonijiet leġislattivi, sabiex tiġi ffinanzjata faċilità teknika ta' kooperazzjoni, maħsuba sabiex, fost l-oħrajn, tappoġġja t-twettiq tat-22 impenn, sabiex jiġi appoġġat programm ta' riforma fis-sistema ġudizzjarja u titqajjem kuxjenza dwar id-drittijiet tal-bniedem, kif ukoll sabiex jiġi ffinanzjat programm ta' benefiċċji soċjali għal xogħlijiet li jimpjegaw numru kbir ta' ħaddiema.Bil-qafas elettorali stabbilit u bid-data ta' l-elezzjonijiet iffissata, huwa possibbli li minn hawn 'il quddiem jiġi notifikat id-disa' FED u jiġu implimentati d-disa' FED u l-Qafas ta' Obbligazzjonijiet Reċiproċi għall-Fondi Stabex 1995-1999.Nassigurak, Sinjur, mill-ikbar stima li għandi lejk.Magħmul fi Brussel,Għall-KummissjoniGħall-Kunsill--------------------------------------------------


title: Deċiżjoni tal-Kumitat Politiku u ta' Sigurtà (PESK) 2017/1280 tal-11 ta' Lulju 2017 li testendi l-mandat tal-Kap tal-Missjoni tal-Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah) (EU BAM Rafah/1/2017)

text:
               15.7.2017

               MT

               Il-Ġurnal Uffiċjali tal-Unjoni Ewropea

               L 184/63

         DEĊIŻJONI TAL-KUMITAT POLITIKU U TA' SIGURTÀ (PESK) 2017/1280
   tal-11 ta' Lulju 2017
   li testendi l-mandat tal-Kap tal-Missjoni tal-Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah) (EU BAM Rafah/1/2017)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2005/889/PESK tal-25 ta' Novembru 2005 dwar l-istabbiliment ta' Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah) (1), u b'mod partikolari l-Artikolu 10(1) tagħha,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Skont l-Artikolu 10(1) tal-Azzjoni Konġunta 2005/889/PESK, il-Kumitat Politiku u ta' Sigurtà (KPS) hu awtorizzat, f'konformità mal-Artikolu 38 tat-Trattat, biex jieħu deċiżjonijiet rilevanti għall-fini tal-eżerċizzju tal-kontroll politiku u d-direzzjoni strateġika tal-Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah), inkluż id-deċiżjoni li jinħatar Kap tal-Missjoni.

               (2)

               Fis-7 ta' Lulju 2015, il-KPS adotta d-Deċiżjoni EU BAM Rafah/1/2015 (2), li taħtar is-Sinjura Natalina CEA bħala Kap tal-Missjoni ta' EU BAM Rafah mill-1 ta' Lulju 2015 sat-30 ta' Ġunju 2016.

               (3)

               Fit-12 ta' Lulju 2016, il-KPS adotta d-Deċiżjoni EU BAM Rafah/1/2016 (3), li testendi l-mandat tas-Sinjura Natalina CEA bħala Kap tal-Missjoni ta' EU BAM Rafah għall-perijodu sat-30 ta' Ġunju 2017.

               (4)

               Fl-4 ta' Lulju 2017, il-Kunsill adotta d-Deċiżjoni (PESK) 2017/1193 (4), li testendi l-mandat ta' EU BAM Rafah mill-1 ta' Lulju 2017 sat-30 ta' Ġunju 2018.

               (5)

               Ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà pproponiet l-estensjoni tal-mandat tas-Sinjura Natalina CEA bħala Kap tal-Missjoni ta' EU BAM Rafah mill-1 ta' Lulju 2017 sat-30 ta' Ġunju 2018,

         ADOTTA DIN ID-DEĊIŻJONI:
   Artikolu 1
   Il-mandat tas-Sinjura Natalina CEA bħala Kap tal-Missjoni ta' EU BAM Rafah huwa b'dan estiż mill-1 ta' Lulju 2017 sat-30 ta' Ġunju 2018.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hi għandha tapplika mill-1 ta' Lulju 2017.

      Magħmul fi Brussell, il-11 ta' Lulju 2017.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 327, 14.12.2005, p. 28.

      (2)  Id-Deċiżjoni tal-Kumitat Politiku u ta' Sigurtà (PESK) 2015/1128 tas-7 ta' Lulju 2015 dwar il-ħatra tal-Kap tal-Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah) (EU BAM Rafah/1/2015) (ĠU L 184, 11.7.2015, p. 16).

      (3)  Id-Deċiżjoni tal-Kumitat Politiku u ta' Sigurtà (PESK) 2016/1194 tat-12 ta' Lulju 2016 li testendi l-mandat tal-Kap tal-Missjoni tal-Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah) (EU BAM Rafah/1/2016) (ĠU L 197, 22.7.2016, p. 3).

      (4)  Id-Deċiżjoni tal-Kunsill (PESK) 2017/1193 tal-4 ta' Lulju 2017 li temenda l-Azzjoni Konġunta 2005/889/PESK dwar l-istabbiliment ta' Missjoni tal-Unjoni Ewropea ta' Assistenza fil-Fruntieri għall-Punt ta' Qsim ta' Rafah (EU BAM Rafah) (ĠU L 172, 5.7.2017, p. 12).


title: 2013/61/UE: Deċiżjoni tal-Kunsill tat- 22 ta’ Jannar 2013 li taħtar membru supplenti Ġermaniż fil-Kumitat tar-Reġjuni

text:
               25.1.2013

               MT

               Il-Ġurnal Uffiċjali tal-Unjoni Ewropea

               L 22/23

         DEĊIŻJONI TAL-KUNSILL
   tat-22 ta’ Jannar 2013
   li taħtar membru supplenti Ġermaniż fil-Kumitat tar-Reġjuni
   (2013/61/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta tal-Gvern Ġermaniż,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Konsegwentement għall-ħatra tas-Sinjura Dagmar MÜHLENFELD bħala membru sar vakanti siġġu ta’ membru supplenti fil-Kumitat tar-Reġjuni (3),

         ADOTTA DIN ID-DEĊIŻJONI:
   Artikolu 1
   Din li ġejja hija b’dan maħtura membru supplenti fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               —

               Is-Sinjura Helma OROSZ, Oberbürgermeisterin der Stadt Dresden.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-22 ta’ Jannar 2013.

            Għall-Kunsill

            Il-President

         M. NOONAN

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.

      (3)  ĠU L 287, 18.10.2012, p. 11.


title: Deċiżjoni (UE) 2016/1546 tal-Parlament Ewropew tat-28 ta’ April 2016 dwar il-kwittanza għall-implimentazzjoni tal-baġit tal-Aġenzija Ferrovjarja Ewropea għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/308

         DEĊIŻJONI (UE) 2016/1546 TAL-PARLAMENT EWROPEW
   tat-28 ta’ April 2016
   dwar il-kwittanza għall-implimentazzjoni tal-baġit tal-Aġenzija Ferrovjarja Ewropea għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Ferrovjarja Ewropea għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ferrovjarja Ewropea għas-sena finanzjarja 2014, flimkien mar-risposta tal-Aġenzija (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2014 (05584/2016 — C8-0077/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 881/2004 tal-Parlament Ewropew u tal-Kunsill tal-29 ta’ April 2004 li jistabbilixxi Aġenzija Ewropea tal-Ferroviji (4), u b’mod partikolari l-Artikolu 39 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A8-0106/2016),

               1.

               Jagħti l-kwittanza lid-Direttur Eżekuttiv tal-Aġenzija Ferrovjarja Ewropea għall-implimentazzjoni tal-baġit tal-Aġenzija għas-sena finanzjarja 2014;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Aġenzija Ferrovjarja Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 409, 9.12.2015, p. 238.

      (2)  Ara n-nota ta’ qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 164, 30.4.2004, p. 1.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: 2014/571/UE: Deċiżjoni tal-Parlament Ewropew tat- 3 ta’ April 2014 dwar il-kwittanza għall-implimentazzjoni tal-baġit tal-Uffiċċju Ewropew ta’ Appoġġ fil-qasam tal-Asil għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/187

         DEĊIŻJONI TAL-PARLAMENT EWROPEW
   tat-3 ta’ April 2014
   dwar il-kwittanza għall-implimentazzjoni tal-baġit tal-Uffiċċju Ewropew ta’ Appoġġ fil-qasam tal-Asil għas-sena finanzjarja 2012
   (2014/571/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Uffiċċju Ewropew ta’ Appoġġ fil-qasam tal-Asil għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Uffiċċju Ewropew ta’ Appoġġ fil-qasam tal-Asil għas-sena finanzjarja 2012, flimkien mat-tweġibiet tal-Uffiċċju (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05849/2014 — C7-0054/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (UE) Nru 439/2010 tal-Parlament Ewropew u tal-Kunsill tad-19 ta’ Mejju 2010 li jistabbilixxi Uffiċċju Ewropew ta’ Appoġġ fil-qasam tal-Asil (4), u b’mod partikolari l-Artikolu 35 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0187/2014),

               1.

               Jagħti l-kwittanza lid-Direttur Eżekuttiv tal-Uffiċċju Ewropew ta’ Appoġġ fil-qasam tal-Asil għall-implimentazzjoni tal-baġit tal-Uffiċċju għas-sena finanzjarja 2012;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Uffiċċju Ewropew ta’ Appoġġ fil-qasam tal-Asil, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 365, 13.12.2013, p. 73.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 132, 29.5.2010, p. 11.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: 2014/204/UE: Deċiżjoni tal-Kunsill tal- 11 ta' Frar 2014 dwar l-iffirmar, f'isem l-Unjoni, u l-applikazzjoni provviżorjatal-Arranġament bejn l-Unjoni Ewropea u r-Renju tan-Norveġja dwaril-modalitajiet tal-parteċipazzjoni tiegħu fl-Uffiċċju Ewropew ta'Appoġġ fil-qasam tal-Asil

text:
               12.4.2014

               MT

               Il-Ġurnal Uffiċjali tal-Unjoni Ewropea

               L 109/1

         DEĊIŻJONI TAL-KUNSILL
   tal-11 ta' Frar 2014
   dwar l-iffirmar, f'isem l-Unjoni, u l-applikazzjoni provviżorja tal-Arranġament bejn l-Unjoni Ewropea u r-Renju tan-Norveġja dwar il-modalitajiet tal-parteċipazzjoni tiegħu fl-Uffiċċju Ewropew ta' Appoġġ fil-qasam tal-Asil
   (2014/204/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 74 u l-Artikolu 78(1) u 2, flimkien mal-Artikolu 218(5) tiegħu,
   Wara li kkunsidra l-proposta tal-Kummissjoni Ewropea,
   Billi:

               (1)

               Ir-Regolament (UE) Nru 439/2010 tal-Parlament Ewropew u tal-Kunsill (1) jistipula, fl-Artikolu 49(1) tiegħu, li l-Uffiċċju Ewropew ta' Appoġġ fil-qasam tal-Asil għandu jkun miftuħ għall-parteċipazzjoni tal-Islanda, il-Liechtenstein, in-Norveġja u l-Isvizzera bħala osservaturi. Minbarra dan, dak ir-Regolament jistipula li għandhom isiru arranġamenti li jispeċifikaw b'mod partikolari n-natura, il-grad u l-manjiera li bihom dawn il-pajjiżi għandhom jipparteċipaw fil-ħidma tal-Uffiċċju Ewropew ta' Appoġġ fil-qasam tal-Asil.

               (2)

               Fis-27 ta' Jannar 2012, il-Kunsill awtorizza lill-Kummissjoni biex tiftaħ negozjati għal Arranġament bejn l-Unjoni Ewropea u r-Renju tan-Norveġja dwar il-modalitajiet tal-parteċipazzjoni tagħha fl-Uffiċċju Ewropew ta' Appoġġ fil-qasam tal-Asil (l-“Arranġament”). In-negozjati ġew konklużi b'suċċess bl-inizjalar tal-Arranġament fit-28 ta' Ġunju 2013.

               (3)

               L-Arranġament għandu jiġi ffirmat u għandu jiġi applikat fuq bażi provviżorja sakemm jitlestew il-proċeduri għall-konklużjoni tiegħu.

               (4)

               Kif speċifikat fil-premessa 21 tar-Regolament (UE) Nru 439/2010, ir-Renju Unit u l-Irlanda qed jieħdu sehem f'dak ir-Regolament u huma marbuta bih. Huma għandhom għalhekk jagħtu effett lill-Artikolu 49(1) tar-Regolament (UE) Nru 439/2010 billi jieħdu sehem f'din id-Deċiżjoni. Ir-Renju Unit u l-Irlanda għalhekk qegħdin jieħdu sehem f'din id-Deċiżjoni.

               (5)

               Kif speċifikat fil-premessa 22 tar-Regolament (UE) Nru 439/2010, id-Danimarka mhix tieħu sehem f'dak ir-Regolament u mhix marbuta bih. Id-Danimarka għalhekk mhux qed tieħu sehem f'din id-Deċiżjoni,

         ADOTTA DIN ID-DEĊIŻJONI:
   Artikolu 1
   L-iffirmar, f'isem l-Unjoni, tal-Arranġament bejn l-Unjoni Ewropea u r-Renju tan-Norveġja dwar il-modalitajiet tal-parteċipazzjoni tagħha fl-Uffiċċju Ewropew għall-Appoġġ fil-qasam tal-Asil huwa b'dan awtorizzat, suġġett għall-konklużjoni tal-Arranġament imsemmi.
   It-test tal-Arranġament huwa mehmuż ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat li jinnomina l-persuna(i) bis-setgħa li tiffirma/jiffirmaw l-Arranġament f'isem l-Unjoni.
   Artikolu 3
   Sakemm jitlestew il-proċeduri għall-konklużjoni tiegħu, l-Arranġament għandu jiġi applikat b'mod provviżorju skont l-Artikolu 13(3) tiegħu (2).

      Magħmul fi Brussell, il-11 ta' Frar 2014.

            Għall-Kunsill

            Il-President

         E. VENIZELOS

      (1)  Regolament (UE) Nru 439/2010 tal-Parlament Ewropew u tal-Kunsill tad-19 ta' Mejju 2010 li jistabbilixxi Uffiċċju Ewropew ta' Appoġġ fil-qasam tal-Asil (ĠU L 132, 29.5.2010, p. 11).

      (2)  Id-data minn meta l-Arranġament ser jiġi applikat b'mod provviżorju ser tiġi ppubblikata f'Il Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Id-Deċiżjoni tal-Kumitat Eżekuttiv tat-22 ta' Diċembru 1994 ġew introdotti u applikati l-arranġamenti Schengen fl-ajruporti u fl-ajrudromi (SCH/Com-ex (94)17 rev. 4)

text:
Avviż Legali Importanti

|

41994D0017

Official Journal L 239 , 22/09/2000 P. 0168 - 0172

		Id-Deċiżjoni tal-Kumitat Eżekuttivtat-22 ta' Diċembru 1994ġew introdotti u applikati l-arranġamenti Schengen fl-ajruporti u fl-ajrudromi(SCH/Com-ex (94)17 rev. 4)IL-KUMITAT EŻEKUTTIV,Wara li kkunsidra l-Artikolu 132 tal-Konvenzjoni li jimplimenta l-Ftehim ta' Schengen,Wara li kkunsidra l-Artikolu 4 u 6 tal-Konvenzjoni ta' Schengen,Jieħu nota tiegħu u japprova d-dokument u japplika l-arranġamenti ta' Schengen f'ajruporti u f'ajrudromi (SCH/I-Front (94)39 rev.9) uIDDEĊIEDA DAN LI ĠEJ:Il-miżuri mfassla fl-Anness hawnhekk għandhom jiġu implimentati bil-ħsieb li jintroduċu u japplikaw l-arranġamenti ta' Schengen f'ajruporti u f'ajrudomi.Bonn, it-22 ta' Diċembru 1994.Il-PresidentBernd Schmidbauer--------------------------------------------------SCH/I-Front (94)39 rev. 9DEĊIŻJONIdwar id-dħul u l-applikazzjoni ta' l-arranġamenti ta' Schengen f'ajruporti u ajrudomi (ajruporti sekondarji)Meta jiddaħħlu l-arranġamenti ta' Schengen f'ajruporti u ajrudomi, l-importanza tar-rotot tal-ajru għall-immigrazzjoni illegali u l-funzjoni ta' ajruporti bħala fruntieri interni u esterni għandhom jittieħdu f'kunsiderazzjoni. Il-Partijiet Kontraenti jikkunsidraw bħala neċessità li jintroduċu l-miżuri segwenti.1. Jeħtieġ li ma jippermettux taħlit flimkien ta' ċirkolazzjoni ta' passiġġieri minn titjiriet domestiċi u internazzjonali, fil-punt tad-dħul, qabel il-kontroll tal-pulizija fil-fruntieri, u fil-postijiet tal-ħruġ, wara dan il-kontroll, u fejn qabel il-Konvenzjoni ta' Schengen ma tiġi fis-seħħ l-infrastruttura neċessarja sabiex tassigura s-separazzjoni fiżika ta' ċirkolazzjoni ta' passiġġieri għandha titpoġġa fl-ajruporti kollha (minbarra l-Ajruport ta' Schiphol f'Amsterdam li ngħata eżenzjoni sa l-aħħar tal-1995 fuq kondizzjoni li matul dan il-perjodu jieħu miżuri proċedurali sabiex jassigura li ċ-ċirkolazzjoni tal-passiġġieri huma separati sew), il-Konvenzjoni ta' Schengen għandha wkoll tiddaħħal fis-seħħ għat-traffiku ta' l-ajru fid-data stabbilita mill-Kumitat Eżekuttiv [1].Matul l-istadju ta' preparazzjoni, bejn it-22 ta' Diċembru 1994 u s-26 ta' Marzu 1995, il-Partijiet Kontraenti għandhom jinfurmaw lil xulxin bil-miżuri li huma jieħdu.2. F'każ ta 'kontrolli fuq titjiriet internazzjonali, sabiex jitnaqqas id-dewmien lill-persuni koperti mil-liġi tal-Komunità, li huma ġeneralment soġġetti biss għall-kontroll wieħed ta' identità, għandha tittieħed disposizzjoni għall-punti separati ta' kontroll b'timbri mill-inqas u l-istess fl-Istati ta' Schengen kollha, l-emblema ta' l-Unjoni Ewropea b'ittri "UE" f'ċirku ta'stilel. Il-punti ta' kontroll għaċ-ċittadini tal-pajjiżi terzi għandhom jindikaw "Mhux Ċittadini ta' l-UE". Punti ta' kontroll f'pajjiżi b'lingwa Romanza għandhom jużaw fil-qosor "UE" u "Mhux UE".3. F'ajrudromi, ajruporti li m'għandhomx l-istatus ta' ajruport internazzjonali skond il-liġi nazzjonali relevanti imma li huma awtorizzati li jservu titjiriet internazzjonali, kondizzjonijiet ta' kontrolli governattivi għandhom ikunu jaqblu mal-kondizzjonijiet li japplikaw fl-ajruporti, flimkien ma' l-eċċezzjonijiet li ġejjin:- sabiex jiġu evitati riskji, għandu jsiru kontrolli fuq il-passiġġieri minn titjiriet fejn teżisti l-inċertezza ta' minn fejn ikunu eżatt ġejjin, jew fejn żgur sejrin, it-territorji tal-Partijiet Kontraenti mingħajr ma jinżlu f'territorju ta' pajjiż terz,- fejn il-volum tat-traffiku jippermetti, ħaddiema tal-kontroll fil-fruntieri m'għandhomx bżonn ikunu preżenti fl-ajrudromi l-ħin kollu, ipprovdut li jkun hemm garanzija li l-impjegati rikjesti jisgħu jiġu allokati f'ħin tajjeb jekk ikun hemm il-ħtieġa. Id-direttur ta' l-ajrudrom hu mitlub li jagħti lill-awtoritajiet tal-kontrol tal-fruntieri avviż xieraq tal-wasliet u tluq ta'titjiriet internazzjonali. L-użu ta' uffiċjali tal-pulizija addizzjonali hu awtorizzat sakemm ikun permess skond il-liġi tal-pajjiż,- ġeneralment m'għandux ikun meħtieġ li jsiru arranġamenti fl-ajrudromi sabiex jiġi assigurat li ċ-ċirkolazzjoni ta'passiġġieri minn titjiriet domestiċi u nternazzjonali huma separati fiżikament.Disposizzjonijiet fuq ajrudromi għandhom jiżdiedu fuq il-Manwal Komuni.[1] id-disposizzjoni fuq l-ipotesi li d-deċiżjoni li ġġib il-Konvenzjoni ta' Schengen fis-seħħ ser tiġi adottata fit-22 ta' Settembru 1994 u li ser ikun hemm żmien ta' tliet xhur bejn din id-deċiżjoni u d-data tad-dħul fis-seħħ.--------------------------------------------------ID-DĦUL U L-APPLIKAZZJONI TA' L-ARRANĠAMENTI TA' SCHENGEN F'AJRUPORTI U F'AJRUDROMI (AJRUPORTI SEKONDARJI)L-Ajruporti għandhom parti importanti fis-sistema ta' Schengen: l-ewwel, huma ta' importanza konsiderevoli bħala punt ta' aċċess għal numru dejjem jikber ta' vjaġġaturi u konsegwentement ukoll għall-imigranti illegali; it-tieni nett, huma jservu kemm fruntieri interni u esterni u għalhekk jikkostitwixxu settur speċifiku li jiffaċċja sensiela ta' problemi speċifiċi.F'termini konkreti, l-aspetti li ġejjin għandhom jiġu kkunsidrati:- li jinġieb fis-seħħ il-Konvenzjoni ta' Schengen,- mogħdijiet għaċ-ċirkolazzjoni ta' passiġġieri fl-ajruporti,- addattament tal-livell ta' kontrolli fuq traffiku ta' l-ajru ċivili għad-disposizzjonijiet ta' Schengen,- fatturi speċifiċi ta' l-ajrudromi.1. Dħul fis-seħħ tal-Konvenzjoni ta' SchengenL-arranġamenti ta' Schengen jintroduċu fattur importanti ġdid: irrispettivament minn liema pajjiż ġejjin, il-passiġġieri fuq titjiriet domestiċi majsirilhom ebda kontrolli iżda passiġġieri fuq titjiriet internazzjonali għandu jsirilhom kontrolli fid-dħul u fil-ħruġ, il-kompletezza tagħha tvarja skond minn liema pajjiż ġejjin Sabiex jintlaħqu ż-żewġ objettivi fl-istess ħin, dawn iż-żewġ kategoriji ta' passiġġieri għandhom ikunu sseparati. Għandhom jittieħdu passi sabiex ma' jsirx kontrolli fuq passiġġieri fuq titjiriet domestiċi, fuq naħa waħda, u passiġġieri fuq titjiriet internazzjonali jinżammu milli jidħlu fit-territorju ta' l-Istati ta' Schengen mingħajr ma jsirilhom dan il-kontroll, fuq in-naħa l-oħra.Separazzjoni totali tista' tinkiseb biss minn miżuri fiżiċi, l-aktar billi titpoġġa fil-post l-infrastruttura meħtieġa. Mezzi ta' separazzjoni jinkludu bini ta' diviżorji fiż-żoni ta' kontrol eżistenti, l-użu ta'livelli differenti fil-bini eżistenti jew trattament tat-traffiku f'terminali differenti.Peress li, meta l-Konvenzjoni ta' Schengen tiddaħħal fis-seħħ, l-infrastruttura meħtieġa għandha tkun fil-post fl-ajruporti kollha minbarra l-ajruport ta' Schipol, li ngħata eżenzjoni sa l-aħħar ta' l-1995 fuq kondizzjoni li matul dan il-perjodu jieħu miżuri proċedurali sabiex jassigura li ċ-ċirkolazzjoni tal-passiġġieri jkunu separati, il-Konvenzjoni Schengen għandha wkoll tiddaħħal fis-seħħ għat-traffiku ta'l-ajru fid-data stabbilita mill-Kumitat Eżekuttiv [1].Matul l-istadju preparatorju, bejn it-22 ta' Diċembru 1994 u s-26 ta' Marzu 1995, il-Partijiet Kontraenti għandhom jinfurmaw lil xulxin bil-miżuri li ttieħdu.2. Il-mogħdija għaċ-ċirkolazzjoni ta' passiġġieri fl-ajruportiIl-provi wrew li l-implimentazzjoni tad-disposizzjonijiet ta' Schengen fuq kontrolli, fuq kontrolli partikolari fuq ċittadini ta' pajiżi terzi, iżidu konsiderevolment il-ħin tal-kontrolli u l-ħin ta' stennija jitwal. Sabiex jassiguraw l-ammont ta' żmien moħli fil-punti ta' kontroll jibqa' aċċettabbli, għalinqas għal persuni koperti mil-liġi tal-Komunità, sforz akbar għandu jsir biex jitħaffu l-kontrolli għal dawk il-vjaġġaturiF'dan il-kuntest, soluzzjoni waħda tkun li jsiru punti ta' kontroll speċifikament għal persuni koperti mil-liġi tal-Komunità, sabiex dawn il-vjaġġaturi, li ġeneralment huma suġġetti għal kontroll minimu, ma jaħlux ħafna ħin billi jmorru fl-istess bank maċ-ċittadini ta' pajjiżi terzi li għandhom jgħaddu minn kontroll komplet u fit-tul. Madanakollu, l-esperjenza wriet li l-passiġġieri jagħmlu filliera biss fil-punti tajbin ta' kontroll meta s-sinjali huma miftiehma minn kulħadd. Uniformità akbar probabbilment twassal għal konformità aħjar mas-sinjali. L-oġġettiv għandu jkun sabiex jwassal li tinkiseb prattika miftiehma fl-Istati ta' Schengen kollha.Għall-persuni koperti mil-liġi tal-Komunità, disposizzjoni trid issir għall-punti ta' kontrolli separati li għandhom l-inqas marki l-istess fl-Istati ta' Schengen kollha, l-emblema tal-Unjoni Ewropea b'ittri "UE" f'ċirku ta' stilel. Il-punti ta' kontroll għaċ-ċittadini tal-pajjiżi terzi għandhom jindikaw "Mhux Ċittadini ta' l-UE". Punti ta' kontroll f'pajjiżi b'lingwa Romanza għandhom jużaw fil-qosor "UE" u "mhux UE".3. Addattament tal-livell ta' kontrolli fuq traffiku ta' l-ajru ċivili għad-disposizzjonijiet ta' Schengen.Il-prinċipji rigward il-kontrolli fl-ajruporti, li huma fruntieri esterni, hu l-istess bħal dawk li jirrigwardjaw il-kontrolli fuq vjaġġaturi band'oħra, per eżempju, f'kontrolli f'punti ta' kontroll fit-toroq. Imma, b'kuntrast ma' ta' l-aħħar, il-ħin hu fattur ewlieni fit-traffiku ta' l-ajru, l-aktar minħabba l-koinċidenzi tat-titjiriet.Għalhekk il-ħtieġa li r-rekwiżiti ta' sigurtà u ż-żamma tal-ħin jiġu armonizzati. F'każi ta' dubju, madanakollu, għandha dejjem tingħata prijorità lill-ħtiġijiet tas-sigurtà.It-tul tal-ħin tal-proċedura sħiħa ta' kontroll tiddependi fuq l-ammont tax-xogħol tal-ħaddiema tal-kontroll tal-fruntieri imma wkoll fuq diversi fatturi, per eżempju, in-numru ta' passiġġieri, l-għamla tagħhom, l-istruttura tal-bini, eċċ. Ċirkustanzi jvarjaw minn ajruport għall-ieħor. Skond studji magħmula mill-IATA, jekk il-medja tad-dewmien għall-kontroll fuq il-passiġġieri taqbeż 40 sekonda, il-funzjoni ta' l-ajruporti titfixkel b'mod konsiderevoli. Ir-riżultati joħorġu minn testijiet magħmula fuq il-bażi tad-disposizzjonijiet ta' Schengen fuq il-kontrolli. Jekki l-ispazju u l-faċilitajiet tas-sala ta' l-akkoljenza huma limitati, din is-sitwazzjoni ma tistax tinbidel mil-lum għal għada, anke jekk jiżdiedu l-ħaddiema.Huwa għalhekk, li flimkien ma' l-ingaġġ ta' aktar ħaddiema, arranġamenti speċjali iridu jsiru fl-ajruporti sabiex jarmonizzawu mal-livell tal-kontrolli ta' Schengen u sabiex jassiguraw li l-ħin meħud fuq il-kontroll mhux inkompatibbli ma' l-irbit tal-ħin impost mis-sistemi l-oħra li jridu jiġu kkunsidrati, bħat-traffiku ta'l-ajru internazzjonali.Distinzjoni għandha ssir bejn miżuri organizzattivi li huma possibli fi żmien qasir u miżuri bażati fuq teknoloġija kumplessa li, fin-natura tagħhom, jieħdu aktar biex tispiċċahom.Il-Partijiet Kontraenti jipproponu li jeżaminaw il-vantaġġi tal-miżuri li ġejjin:3.1. Miżuri organizzattiviIl-miżuri li jaqgħu taħt din il-kategorija għandhom jagħmluha possibli li jirrazzjonalizza u jgħaġġel il-proċeduri ta' kontrol mingħajr ma tikkawża nuqqas fis-sigurtà:- jinħoloq tieni sett ta'kontrolli li jippermettu lill-impjegati fl-ewwel punt ta'kontroll li jgħaddu każi ta' diffikulta lill-impjegati tat-tieni punt ta' kontroll; din il-proċedura għandha tagħmilha possibli li jinżamm pass mgħaġġel matul il-kontrollijar waqt iċ-ċirkolazzjoni tal-passiġġieri.- skond id-deċiżjonijiet mill-Ministri u Segretarji ta' l-Istati tas-6 ta' Novembru 1992, kontrolli fil-fruntieri esterni huma effettivi f'termini tar-rekwiżiti ta' Schengen jekk il-livell tagħhom ta' infurzar jilħaq ir-riskji u t-theddid li jġibu d-diversi pajjiżi terzi. Il-Partijiet Kontraenti ta' Schengen għandhom jinfurmaw lil xulxin bid-disposizzjonijiet ta' implimentazzjoni.Għal dan il-għan, il-Partijiet Kontraenti għandhom jitolbu lill-forzi tas-sigurtà tagħhom biex jikkonfermaw liema riskji jeżistu mill-pajjiżi terzi,- kontrolli awtomatiċi fil-fruntieri huma mod ieħor kif jitħaffef il-kontroll fuq il-passiġġieri filwaqt li fl-istess ħin ssir ekonomija fuq l-impjegati. Dan il-metodu awtomatiku jinvolvi qari elettroniku ta' dokument ta' l-ivvjaġġar jew skeda li jkollha microchip speċjali. Kontrolli aktar mgħaġġla jirriżultaw l-iktar minn l-istallazzjoni ta' numru kbir ta'qarrejja awtomatiċi li ma jieħdux ħafna spazju u li huma ħafna orħos minn punt ta' kontroll immexxi minn uffiċjal.Din il-proċedura tipprovdi l-mezzii sabiex jitwettaq immedjatament kontroll komprensiv li jistabbilixxi jekk il-kondizzjonijiet kollha tad-dħul jintlaħqux b'aċċess mat-tiftix ta' fatti magħrufa awtomatiċi, kontrolli magħmula qabel l-awtorizzazzjoni sabiex tintuża s-sistema awtomatika tkun ingħatat, u kontrolli ripetuti. Barra minn dan, l-awtoritajiet tal-kontroll tal-fruntierii jistgħu f'kull ħin jagħmlu kontrolli jekk jkunu neċessarji.3.2. Sistema Avanzata ta' Informazzjoni tal-PassiġġieriSabiex jiġi addattat il-livell ta' kontrolli għat-traffiku ta' l-ajru għar-rekwiżiti ta' Schengen, aċċessi ġodda iridu jiġu esplorati. Peress li l-iskop għal żieda tal-ħin fil-kontrolli ġaladarba l-ajruplan ikun niżel ma jistax jiżdied bi pjaċir, din is-sitwazzjoni trid tkun irrimedjata billi jsir kontroll kmieni fuq il-passiġġieri qabel ma l-ajruplan jillandja. Din il-proċedura hi diġà użata sa ċertu punt fit-trasport bl-ajru internazzjonali u hi organizzata b'ċertu mod li l-fatti magħrufa tal-passiġġieri huma trasmessi elettronikament lill-ajruport sal-wasla ladarba l-ajruplan ikun tar. L-awtoritajiet tal-kontrol tal-fruntieri fl-ajruport tad-destinazzjoni jistgħu allura jibdew iqabblu dawn id-dettalji mal-fatti magħrufa tagħhom u jfittxu reġistri u ġeneralment ikollhom ħin biżżejjed biex jagħmlu dan.3.3. Spezzjonijiet qabel it-titjiraSpezzjonijiet qabel it-titjijra huma mezz ieħor sabiex isir kontroll avvanzat fuq il-passiġġieri. Taħt din is-sistema, uffiċjali tal-kontrol fil-fruntieri tad-destinazzjoni jistgħu, fuq bażi ta'ftehim internazzjonali, jagħmlu kontroll fl-ajruport tat-tluq sabiex jassiguraw jekk il-passiġġieri jilħqux il-kondizzjonijiet kollha għad-dħul fit-territorju ta' l-Istat ta' Schengen tad-destinazzjoni u jekk dawn jistgħux jirkbu l-ajruplan. Spezzjonijiet qabel it-titjira jistabilixxu kontrol tad-dħul ieħor, imma ma jieħux post il-kontrolli tad-dħul magħmula fl-ajruport tal-wasla.4. Fatturi speċifiċi ta' l-ajrudromiF'ajrudromi, ajruporti li m'għandhom l-istatut ta' ajruport internazzjonali skond il-liġi nazzjonali relevanti imma li huma awtorizzati li jagħmlu titjiriet internazzjonali, passiġġieri minn titjiriet internazzjonali huma suġġetti li jsirulhom kontrolli fuqhom (Sezzjoni II, punt 3.3.3 tal-Manwal Komun [2].Sabiex jitneħħew riskji, il-kontrolli iridu jsiru fuq passiġġieri minn titjiriet fejn teżisti inċertezza ta' minn fejn fil-fatt ġejjin, jew biss sejrin lejn, it-territorji tal-Partijiet Kontraenti mingħajr ma jinżlu fit-territorju ta' pajjiż terz.Fejn il-volum tat-traffiku jippermetti, l-impjegati tal-kontrol fil-fruntieri m'għandhomx għalfejn ikunu preżenti fl-ajrudromi l-ħin kollu, sakemm ikun hemm garanzija li l-impjegati rikjesti jistgħu jintużawu f'ħin sew meta jkun hemm il-ħtieġa. Id-direttur ta' l-ajrudrom hu mitlub li jagħti lill-awtoritajiet tal-kontrol tal-fruntieri żmien xieraq tal-wasliet u tat-tluq ta' titjiriet internazzjonali. Użu ta' uffiċjali tal-pulizija aktar hu awtorizzat sakemm ikun permess biil-liġi nazzjonali.Minħabba t-traffiku fl-ajrudromi hu ġeneralment irregolari, ġeneralment mhux meħtieġ li titpoġġa infrastruttura sabiex tissepara fiżikament passiġġieri minn titjiriet domestiċi u dawk internazzjonali.Disposizzjonijiet fuq ajrudromi għandhom jiżdiedu fil-Manwal Komuni.[1] Din id-disposizzjoni hi bażata fuq l-ipotesi li d-deċiżjoni li ġġib il-Konvenzjoni Schengen fis-seħħ ser tkun adottat fit-22 ta' Settembru 1994 u li ser ikun hemm tliet xhur żmien bejn din id-deċiżjoni u d-data tad-dħul fis-seħħ.[2] Dokument kunfidenzjali: ara SCH/Kumm-ex (98)17.--------------------------------------------------


title: 2013/393/CFSP: Deċiżjoni tal-Kunsill 2013/393/PESK tat- 22 ta’ Lulju 2013 li temenda d-Deċiżjoni 2013/382/PESK li testendi l-mandat tar- Rappreżentant Speċjali tal-Unjoni Ewropea għall-Afganistan

text:
               23.7.2013

               MT

               Il-Ġurnal Uffiċjali tal-Unjoni Ewropea

               L 198/47

         DEĊIŻJONI TAL-KUNSILL 2013/393/PESK
   tat-22 ta’ Lulju 2013
   li temenda d-Deċiżjoni 2013/382/PESK li testendi l-mandat tar- Rappreżentant Speċjali tal-Unjoni Ewropea għall-Afganistan
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28, 31(2) u 33 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:

               (1)

               Fit-22 ta’ Marzu 2010, il-Kunsill adotta d-Deċiżjoni 2010/168/PESK (1) li taħtar lis-Sur Vygaudas UŠACKAS bħala r-Rappreżentant Speċjali tal-Unjoni Ewropea (RSUE) fl- Afganistan.

               (2)

               Fil-15 ta’ Lulju 2013, il-Kunsill adotta d-Deċiżjoni 2013/382/PESK (2) li testendi l-mandat tar-RSUE sat-30 ta’ Ġunju 2014.

               (3)

               Għandu jinħatar RSUE ġdid fl-Afganistan għall-perijodu mill-1 ta’ Settembru 2013 sat-30 ta’ Ġunju 2014.

               (4)

               Id-Deċiżjoni 2013/382/PESK għandha tiġi emendata skont dan.

               (5)

               Ir-RSUE ser jimplimenta l-mandat tiegħu fil-kuntest ta’ sitwazzjoni li tista’ tiddeterjora u li tista’ xxekkel il-kisba tal-objettivi tal-azzjoni esterna tal-Unjoni kif jinsabu fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   L-Artikolu 1 tad-Deċiżjoni 2013/382/PESK huwa sostitwit b’dan li ġej:

      “Artikolu 1
      Rappreżentant Speċjali tal-Unjoni Ewropea
      1.   Il-mandat tas-Sur Vygaudas UŠACKAS bħala r-RSUE fl-Afganistan huwa b’dan estiż sal- 31 ta’ Awwissu 2013.
      2.   Is-Sur Franz-Michael SKJOLD MELLBIN huwa b’dan maħtur bħala r-RSUE fl-Afganistan għall-perijodu mill-1 ta’ Settembru 2013 sat-30 ta’ Ġunju 2014.
      3.   Il-mandat tar-RSUE jista’ jintemm qabel, jekk il-Kunsill jiddeċiedi hekk, fuq proposta tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (RGħ).”

   Artikolu 2
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-22 ta’ Lulju 2013.

            Għall-Kunsill

            Il-President

         C. ASHTON

      (1)  ĠU L 75, 23.3.2010, p. 22.

      (2)  ĠU L 193, 16.7.2013, p. 22.


title: Deċiżjoni (UE) 2015/42 tal-Parlament Ewropew u tal-Kunsill tas- 17 ta' Diċembru 2014 dwar il-mobilizzazzjoni tal-Fond Ewropew ta' Aġġustament għall-Globalizzazzjoni, f'konformità mal-punt 13 tal-Ftehim Interistituzzjonali tat- 2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar il-kooperazzjoni f'materji ta' baġit u dwar il-ġestjoni finanzjarja tajba (applikazzjoni EGF/2014/010 IT/Whirpool, ippreżentata mill-Italja)

text:
               14.1.2015

               MT

               Il-Ġurnal Uffiċjali tal-Unjoni Ewropea

               L 8/14

         DEĊIŻJONI (UE) 2015/42 TAL-PARLAMENT EWROPEW U TAL-KUNSILL
   tas-17 ta' Diċembru 2014
   dwar il-mobilizzazzjoni tal-Fond Ewropew ta' Aġġustament għall-Globalizzazzjoni, f'konformità mal-punt 13 tal-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar il-kooperazzjoni f'materji ta' baġit u dwar il-ġestjoni finanzjarja tajba
   (applikazzjoni EGF/2014/010 IT/Whirpool, ippreżentata mill-Italja)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta' Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006 (1), u b'mod partikolari l-Artikolu 15(4) tiegħu,
   Wara li kkunsidraw ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (2), u b'mod partikolari l-Artikolu 12 tiegħu,
   Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (3), u b'mod partikolari l-punt 13 tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta' Aġġustament għall-Globalizzazzjoni (FEG) ġie stabbilit biex jipprovdi appoġġ għal ħaddiema li jingħataw is-sensja u persuni li jaħdmu għal rashom li l-attività tagħhom waqfet minħabba bidliet strutturali kbar fix-xejriet kummerċjali dinjin b'riżultat tal-globalizzazzjoni, minħabba ssoktar tal-kriżi finanzjarja u ekonomika globali indirizzata fir-Regolament (KE) Nru 546/2009 tal-Parlament Ewropew u tal-Kunsill (4), jew minħabba kriżi finanzjarja u ekonomika globali ġdida u biex jassistihom fir-riintegrazzjoni tagħhom fis-suq tax-xogħol.

               (2)

               Il-FEG ma għandux jaqbeż ammont massimu annwali ta' EUR 150 miljun (prezzijiet tal-2011), kif stabbilit fl-Artikolu 12 tar-Regolament (UE, Euratom) Nru 1311/2013.

               (3)

               Fit-18 ta' Ġunju 2014 l-Italja ppreżentat applikazzjoni għall-mobilizzazzjoni tal-FEG fir-rigward tas-sensji minn Whirlpool Europe S.r.l. u ħames fornituri u produtturi aktar 'l isfel fil-katina ta' produzzjoni, u ssupplimentatha b'informazzjoni addizzjonali kif stipulat fl-Artikolu 8(3) tar-Regolament (UE) Nru 1309/2013. Din l-applikazzjoni hija konformi mar-rekwiżiti biex tiġi determinata kontribuzzjoni finanzjarja mill-FEG kif stabbilit fl-Artikolu 13 tar-Regolament (UE) Nru 1309/2013.

               (4)

               Għaldaqstant, il-FEG għandu jiġi mobilizzat sabiex tingħata kontribuzzjoni finanzjarja li tammonta għal EUR 1 890 000 għall-applikazzjoni ppreżentata mill-Italja,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2014, il-Fond Ewropew ta' Aġġustament għall-Globalizzazzjoni għandu jiġi mobilizzat biex jipprovdi s-somma ta' EUR 1 890 000 f'approprjazzjonijiet ta' impenn u ta' pagament.
   Artikolu 2
   Din id-deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.

      Magħmul fi Strasburgu, is-17 ta' Diċembru 2014.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         B. DELLA VEDOVA

      (1)  ĠU L 347, 20.12.2013, p. 855.

      (2)  ĠU L 347, 20.12.2013, p. 884.

      (3)  ĠU C 373, 20.12.2013, p. 1.

      (4)  Ir-Regolament (KE) Nru 546/2009 tal-Parlament Ewropew u tal-Kunsill tat-18 ta' Ġunju 2009 li jemenda r-Regolament (KE) Nru 1927/2006 dwar l-istabbiliment tal-Fond Ewropew ta' Aġġustament għall-Globalizzazzjoni (ĠU L 167, 29.6.2009, p. 26).